**МОНГОЛ УЛСЫН ШҮҮХИЙН ТУХАЙ ХУУЛИЙН ТӨСЛИЙГ**

**ХЭРЭГЖҮҮЛЭХТЭЙ ХОЛБОГДОН ГАРАХ ЗАРДЛЫН ТООЦОО**

2020.03.16

Монгол Улсын шүүхийн хуулийн төслийг хэрэгжүүлэхэд шаардагдах зардлыг Засгийн газрын 2016 оны 59 дүгээр тогтоолын 4 дүгээр хавсралтаар баталсан хууль тогтоомжийг хэрэгжүүлэхтэй холбогдон гарах зардлын тооцоо хийх аргачлалын дагуу тооцов.

**Нэг. Хуулийн этгээдийн зардал**

Хуулийн төсөл батлагдсанаар төслийн 53 дугаар зүйлийн 53.4 дэх хэсэгт зааснаар Шүүхийн ерөнхий зөвлөлийн гишүүнд Монголын хуульчдын холбоо гурван гишүүнийг санал болгох чиг үүргийг хэрэгжүүлэхээр тусгажээ. Мөн төслийн 53.7 дахь хэсэгт дээрх байгууллага, албан тушаалтан нь Ерөнхий зөвлөлийн гишүүнд нэр дэвшигчийн холбогдох мэдээллийг цахим хуудаст байршуулж иргэд, олон нийтийн санал авах, харгалзан үзэх ажлыг зохион байгуулахаар байна.

|  |  |  |  |  |
| --- | --- | --- | --- | --- |
| **Хуулийн этгээдийн нэр** | **Хариуцах чиг үүрэг** | **Хэрэгжүүлэх үйл ажиллагаа** | **Ажилтан/зарцуулах хугацаа** | **Давтамж** |
| Монголын Хуульчдын холбоо  | Шүүгчдийн хараат бус зөвлөгөөн зохион байгуулах[[1]](#footnote-1) (15.2) | Зөвлөгөөн зохион байгуулахад бэлдэх, зардлыг тооцох  | 5 ажилтан ажлын 14 хоног – 33,600 минут  | 2 жилд 1 удаа |
| Зөвлөгөөн зохион байгуулах  | 10 ажилтан ажлын 2 өдөр – 9,600 минут  |
| ШЕЗ-ийн гишүүнд 3 нэр дэвшигчийг санал болгох (53.4) | Нийтэд зарлах  | 30 минут  | 3 жилд 1 удаа |
| Сонгон шалгаруулагчийг бүртгэх  | Ажлын 5 хоног - 2400 |
| Сонгон шалгаруулах | Ажлын 5 хоног - 2400 |
| Нэр дэвшүүлэх  | Ажлын 8 цаг - 480 минут |

Энэ чиг үүргийг тус холбооны нэг ажилтан таван өдөр ажиллаж хэрэгжүүлэх, энэ хугацаанд тухайн ажилтанд төрийн албан хаагчийн цалингийн шатлал, зэрэглэлтэй дүйцэхүйц цалин олгоно гэж үзвэл 266,000 төгрөгийн зардал гарахаар байна.

Дээрх чиг үүргийг хэрэгжүүлэхэд Монголын хуульчдын холбоо, түүний тамгын газраас нэмэлт орон тоо бий болгох, бусдаар ажил үүрэг гүйцэтгүүлэх шаардлага гарахгүй бөгөөд одоо байгаа орон тоо, төсвийн хүрээнд энэ чиг үүргийг хэрэгжүүлэх боломжтой.

Хууль тогтоомжийг хэрэгжүүлэхтэй холбоотойгоор бусад хуулийн этгээдийн гүйцэтгэх үүрэг өөрчлөгдөхгүй бөгөөд зардал гарахгүй.

**Хоёр. Иргэний зардлыг тооцох**

Уг хуулийн төслийг хэрэгжүүлэхэд иргэдэд үүсэх, нэмэгдэх зардал байхгүй. Ерөнхий зөвлөлийн гишүүнд сонгогдохоор нэр дэвшигч иргэнээс хуулиар нэмэлт төлбөр, хураамж, зардал гаргах зохицуулалт төсөлд ороогүй.

**Гурав. Төрийн байгууллагын зардал буюу улсын төсөвт үүсэх зардал**

Засгийн газрын 2016 оны 59 дүгээр тогтоолын 4 дүгээр хавсралтын 4.1-т төрийн байгууллагын зардал буюу төсөвт үүсэх ачааллыг тооцохын тулд тухайн ажил үйлчилгээг гүйцэтгэхэд шаардагдах хүний нөөцийн хэрэгцээг тодорхойлж, түүнд шаардагдах зардлыг тооцож гаргасан бөгөөд уг ажлыг дараах үе шаттайгаар зохион байгууллаа:

* 1. байгууллагын гүйцэтгэх үүрэг буюу ажил, үйлчилгээг тодорхойлох;
	2. ажил, үйлчилгээг гүйцэтгэх хүний нөөцийг тодорхойлох;
	3. гарах зардлыг урьдчилан тооцох;
	4. зардлыг нэгтгэн тооцох;
	5. хувилбарыг нягталж, үр дүнг танилцуулахаар тогтоосон.

 Засгийн газрын 2019 оны 472 дугаар тогтоолоор төрийн захиргааны албан тушаалын цалингийн сүлжээ, Улсын Их Хурлын 2011 оны 36 дугаар тогтоолоор Төрийн өндөр албан тушаалтны цалингийн хэмжээ тогтоох илтгэлцүүрийг баталсан.

Хуулийн төслийн хүрээнд Шүүхийн ерөнхий зөвлөлийн гишүүний тоо 10 болж 5 гишүүн нэмэгдэх, иргэдийн төлөөлөгчид зардал олгох, Шүүгчдийн хараат бус зөвлөгөөнийг 2 жилд 1 удаа хуралдуулахаар тусгасан болно.

Хуулийн төсөл батлагдсанаар төслийн 53 дугаар зүйлийн 53.4 дэх хэсэгт зааснаар Шүүхийн ерөнхий зөвлөлийн гишүүнд Монгол Улсын Ерөнхийлөгч хоёр гишүүнийг санал болгох чиг үүргийг хэрэгжүүлэхээр тусгасан. Мөн төслийн 53.7 дахь хэсэгт дээрх байгууллага, албан тушаалтан нь Ерөнхий зөвлөлийн гишүүнд нэр дэвшигчийн холбогдох мэдээллийг цахим хуудаст байршуулж иргэд, олон нийтийн санал авах, харгалзан үзэх ажлыг зохион байгуулахаар тусгажээ.

|  |  |  |  |  |
| --- | --- | --- | --- | --- |
| **Төрийн байгууллага** | **Хариуцах чиг үүрэг** | **Хэрэгжүүлэх үйл ажиллагаа** | **Ажилтан/зарцуулах хугацаа** | **Давтамж** |
| Шүүхийн ерөнхий зөвлөл | Шүүгчдийн хараат бус зөвлөгөөн зохион байгуулах (15.2) | Зөвлөгөөн зохион байгуулахад бэлдэх, зардлыг тооцох  | 5 ажилтан Ажлын 14 хоног – 33,600 минут  | 2 жилд 1 удаа |
| Зөвлөгөөн зохион байгуулах  | 10 ажилтан ажлын 2 өдөр – 9,600 минут  |
| Шүүхийн иргэдийн төлөөлөгчид зардал, хөлс олгох (42.3, 42.4) | Шүүхийн иргэдийн төлөөлөгчид зардал, хөлс олгох журмын төсөл боловсруулах  | 10 ажлын өдөр -4,800 минут  | Нэг удаа  |
| Шүүхийн иргэдийн төлөөлөгчид зардал, хөлс олгох журам батлах |
| ШЕЗ-ийн гишүүний цалин хөлс, ажиллах нөхцөлийг бүрдүүлэх (53.11) | ШЕЗ-ийн гишүүдийн цалин, хөлсийг холбогдох хууль, журмын дагуу олгох. | Тодорхойлох боломжгүй ба зардлын задаргааг энэ судалгаанд оруулсан.  | Тогтмол  |
| Монгол Улсын Ерөнхийлөгчийн тамгын газар  | ШЕЗ гишүүнд 2 нэр дэвшигчийг санал болгох (53.4)  | Нийтэд зарлах  | 30 минут  | 3 жилд 1 удаа |
| Сонгон шалгаруулагчийг бүртгэх  | Ажлын 3 хоног - 1440 |
| Сонгон шалгаруулах | Ажлын 8 цаг - 480 минут |
| Нэр дэвшүүлэх  | Ажлын 8 цаг - 480 минут |
| Улсын Их Хурлын тамгын газар  | ШЕЗ-ийн гишүүнд нэр дэвшигчийг томилох (53.9) | Нэр дэвшигчдийн материалыг хуралд бэлдэх  | Ажлын 4 өдөр -960 минут  | 3 жилд 1 удаа |
| Нэр дэвшигчдийг байнгын хорооны хуралдаанаар хэлэлцүүлэх  | Ажлын 4 өдөр -480 минут |
| Нэр дэвшигчдийг нэгдсэн чуулганаар хэлэлцүүлэх, томилох  | Ажлын 2 өдөр -960 минут |

Засгийн газрын 2019 оны 472 дугаар тогтоолын 1 дүгээр хавсралтаар батлагдсан “Улсын Их Хурал, Ерөнхийлөгч, ~~засгийн газар, Ү~~ндсэн хуулийн цэц, Улсын дээд шүүх, Улсын ерөнхий прокурорын газар, Хүний эрхийн үндэсний комисс, Төрийн албаны зөвлөл, Үндэсний аюулгүй байдлын зөвлөл, Сонгуулийн ерөнхий хороо болон тэдгээртэй адилтгах төрийн байгууллагын ажлын албаны албан тушаалын цалингийн сүлжээ”-ний дагуу Ерөнхийлөгчийн тамгын газрын нэг референтийн нэг сарын цалинг АА-6 зэрэглэлийн 5 дугаар шатлалаар буюу 1128170 төгрөг, нэг өдрийн цалинг дунджаар 53,200 төгрөг байхаар тооцон ажлын таван өдөр ажиллана гэж үзвэл нийт 266,000 төгрөгийн зардал гарахаар байна.

Мөн хуулийн төслийн 53 дугаар зүйлийн 53.9 дэх хэсэгт Ерөнхий зөвлөлийн бүрэлдэхүүнийг Монгол Улсын Их Хурал томилохоор заажээ.

Энэ чиг үүргийг хэрэгжүүлэхэд Улсын Их Хурлын тамгын газрын ажилтныг дээр дурдсан цалингийн шатлал, зэрэглэлийн дагуу нийт 10 өдөр ажиллахаар тооцоход 532,000 төгрөгийн зардал гарахаар байна.

Дээрх чиг үүргийг хэрэгжүүлэхэд Монгол Улсын Их Хурал, түүний тамгын газар, Монгол Улсын Ерөнхийлөгчийн тамгын газраас нэмэлт орон тоо бий болгох, бусдаар ажил үүрэг гүйцэтгүүлэх шаардлага гарахгүй бөгөөд одоо байгаа орон тоо, төсвийн хүрээнд энэ чиг үүргийг хэрэгжүүлэх боломжтой.

**А.Хүний нөөцийн зардал:** Хуулийн төслийн дагуу Шүүхийн ерөнхий зөвлөлийн гишүүд 5 нэмэгдэж байгаа тул 5 орон тооны цалинг дараах байдлаар тооцов.

|  |
| --- |
| **Шүүхийн ерөнхий зөвлөлийн нэмэгдэж буй гишүүд, түүний туслахын цалингийн сангийн тооцоо**  |
|  |  |  |  |  |  |  | /төгрөг/ |
|   |   | Нэмэгдэх орон тоо | Албан тушаалын зэрэглэл | Үндсэн цалин | Нэмэгдэл | Сарын цалингийн сан | Жилийн цалингийн сан |
| 1 | Гишүүн | 5 | ТӨ-V | 1,700,899  |  850,450  |  12,756,743  |  153,080,910  |
| 2 | Гишүүний туслах  | 5 | АА-8 |  1,045,653  |  261,413  |  6,535,331  |  78,423,975  |
|  | **Нийт**  | **10** |  |  |  | **19,292,074**  | **231,504,885**  |
|  |  |  |  |  |  |  |  |
| \*Тайлбар: Засгийн газрын 2019 оны 472 дугаар тогтоол, Улсын Их Хурлын 2011 оны 36 дугаар тогтоолыг тус тус үндэслэн цалингийн санг тооцов. |

**Б.Материаллаг зардал:** Хуулийн төслийн хүрээнд зохион байгуулагдах шүүгчдийн хараат бус зөвлөгөөнийг зохион байгуулахад шаардагдах материаллаг зардлыг дараах байдлаар тооцсон болно.

|  |
| --- |
| **Шүүгчийн хараат бус зөвлөгөөн зохион байгуулах зардлын тооцоо**  |
|  |  |  |  | /төгрөг/ |
|   | **Зардлын ангилал** |  **Тоо/хоног**  |  **Нэг хүний дундаж зардал**  |  **Нийт зардал**  |
| 1 | Томилолтын зардал | 150 | 69,000.0 | 31,050,000.0 |
| 2 | Хурал зохин байгуулах зардал | 275 | 70,000.0 | 38,500,000.0 |
|  | **Нийт зардал** |  |  | **69,550,000.0** |
| \*Тайлбар: Улсын дээд шүүхийн 25 шүүгч, анхан болон давж заалдах шатны 250 шүүгч (орон нутгаас 150) оролцоно гэж, тус зөвлөгөөн 2 хоног хуралдна гэж тус тус тооцов. |

**Бусад зардал:** Шүүх хуралдаанд иргэдийн төлөөлөгчдийг оролцуулахад шаардагдах зардлыг тусгав.

|  |
| --- |
| **Шүүхийн иргэдийн төлөөлөгчид олгох зардлын тооцоо**  |
|  |  |  |  | /мян.төг/ |
|   |   | Тоо  | Албан томилолтын зардал  | Нийт томилолтын зардал  |
| 1 | Хотоос оролцох иргэд |  1,323  |  10.0  |  13,230.0  |
| 2 | Орон нутгаас оролцох иргэд  |  714  |  50.0  |  35,700.0  |
|   | Нийт  |  2,037  |   |  **48,930.0**  |
| \*Тайлбар: Орон нутаг дахь иргэдийн төлөөлөгчид олгох зардлыг төрийн албан хаагчийн томилолтын зардалд үндэслэн тооцов. Улаанбаатар хотод оролцож буй иргэдийн төлөөлөгчид олгох зардлыг 10,000 төгрөгөөр тооцов |  |  |  |  |
|  |
| Иргэдийн төлөөлөгчид олгох хөлсний тооцоо |
|  |  |  |  | /мян.төг/ |
|   |   | Тоо  | Нэг цагийн хөлс  | Нийт хөлс  |
| 1 | Иргэдийн төлөөлөгчид  |  2,037  |  2.5  |  40,740.0  |
| \*Тайлбар: Шүүх хуралдааны нэг цагийн хөлсийг хөдөлмөрийн хөлсний доод хэмжээ 2500 төгрөгөөр тооцов. Нэг шүүх хуралдаан явагдах дундаж хугацааг 8 цаг гэж тооцов.  |

**Нийт зардал:** Хүний нөөцийн зардал, материаллаг зардал, бусад зардал нийт 390.7 сая төгрөгийн зардал гаргахаар байна.

|  |
| --- |
| ---о0о--- |

1. Тус зөвлөгөөнийг зохион байгуулахтай холбоотой бусад зардал нь төрийн байгууллагаас гарах зардал буюу Шүүхийн ерөнхий зөвлөлийн төсвөөс гарахаар тусгасан. [↑](#footnote-ref-1)